**КОМИ РЕСПУБЛИКАЛӦН ОЛАНПАС**

**“Коми Республикаын меставывса асвеськӧдлан органъяслы**

**Коми Республикаса торъя канму уджмогъяс сетӧм йылысь”**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2018 вося рака тӧлысь 22 лунӧ

**1 статья.** Пыртны“Коми Республикаын меставывса асвеськӧдлан органъяслы Коми Республикаса торъя канму уджмогъяс сетӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс,2015, 23 №, 334 ст.; 2016, 1 №, 6 ст.; 4 №, 52 ст.; 12 №, 152 ст.; 17 №, 226 ст.; 18 №, 251 ст.; 2017, 26 №, 461 ст.) татшӧм вежсьӧмъяс:

1. 1 статьяын:

1) 9 пункт гижны тадзи:

“9) “Ветеранъяс йылысь” 1995 во тӧвшӧр тӧлысь 12 лунся 5-ФЗ №-а Федеральнӧй оланпасӧн урчитӧм Россия Федерацияса татшӧм категория гражданаӧс, кодъяслы колӧ бурмӧдны олан условиеяссӧ да кодъяс сувтісны учёт вылӧ 2005 вося тӧвшӧр тӧлысь 1 лунӧдз, оланінӧн могмӧдан социальнӧй отсӧг мераяс сетӧм серти:

а) боевӧй тышъясса вермытӧмъясӧс, а сідзжӧ военнослужащӧйясӧс да пытшкӧс делӧяс органъясса, Биысь видзчысян канму службаса, мыж вештан системалӧн учреждениеясса да органъясса рядӧвӧй да веськӧдлысь составысь йӧзӧс, кодъяс военнӧй службаса кывкутана могъяс (служебнӧй кывкутана могъяс) збыльмӧдігӧн лоисны вермытӧмъясӧн доймӧм, контузия либӧ сьӧкыда доймӧм вӧсна;

б) боевӧй тышъясса ветеранъясӧс;

в) кувсьӧм (пӧгибнитӧм) боевӧй тышъясса вермытӧмъяслӧн да боевӧй тышъясса ветеранъяслӧн семьяясӧ пырысьясӧс, военнослужащӧйяслӧн, пытшкӧс делӧяс органъясса, Биысь видзчысян канму службаса, мыж вештан системалӧн учреждениеясса да органъясса да канму безопасносьт органъясса рядӧвӧй да веськӧдлысь составысь йӧзлӧн, кодъяс пӧгибнитісны военнӧй службаса кывкутана могъяс (служебнӧй кывкутана могъяс) збыльмӧдігӧн, семьяясӧ пырысьясӧс, пленын пӧгибнитӧм, урчитӧм пӧрадокын боевӧй тышъясса районъясын юӧртӧг вошӧмаясӧн шуӧм военнослужащӧйяслӧн семьяясӧ пырысьясӧс;”;

2) содтыны татшӧм сюрӧса 10 пункт:

“10) “Россия Федерацияын вермытӧмъясӧс социальнӧя дорйӧм йылысь” 1995 во вӧльгым тӧлысь 24 лунся 181-ФЗ №-а Федеральнӧй оланпасӧн урчитӧм Россия Федерацияса татшӧм категория гражданаӧс, кодъяслы колӧ бурмӧдны олан условиеяссӧ да кодъяс сувтісны учёт вылӧ 2005 вося тӧвшӧр тӧлысь 1 лунӧдз, оланінӧн могмӧдан социальнӧй отсӧг мераяс сетӧм серти:

а) вермытӧмъясӧс;

б) вермытӧм челядя семьяясӧс.”.

2. 7 статьялӧн 2 юкӧнса 7 пунктын:

1) медводдза да мӧд абзацъясын “9” лыдпас вежны “10” лыдпасӧн;

2) содтыны татшӧм сюрӧса витӧд абзац:

“Коми Республикаын меставывса асвеськӧдлан органъяслы Коми Республикаса торъя канму уджмогъяс сетӧм йылысь” Коми Республикаса Оланпаслӧн 1 статьяса 10 пунктӧн урчитӧм Коми Республикаса канму уджмог збыльмӧдӧм вылӧ муниципальнӧй районса (кар кытшса) сьӧмкудлы Коми Республикаса республиканскӧй сьӧмкудйысь вичмӧдан субвенция ыджда арталанног серти, тайӧ Оланпас дорӧ 13 содтӧд серти;”.

3. 9 статьялӧн 1 юкӧнса 4 пунктын “9” лыдпас вежны “10” лыдпасӧн.

4. 10 статьялӧн 1 юкӧнса медводдза абзацын “1 статьяса 1 – 6, 9 пунктъясын” кывъяс вежны “1 статьяса 1 – 6, 9 да 10 пунктъясын” кывъясӧн.

5. “Коми Республикаын меставывса асвеськӧдлан органъяслы Коми Республикаса торъя канму уджмогъяс сетӧм йылысь” Коми Республикаса Оланпаслӧн 1 статьяса 7 – 9 пунктъясӧн урчитӧм Коми Республикаса канму уджмогъяс збыльмӧдӧм вылӧ муниципальнӧй районса (кар кытшса) сьӧмкудлы Коми Республикаса республиканскӧй сьӧмкудйысь вичмӧдан субвенция ыджда арталанног нимын (Оланпас дорӧ 8 содтӧд) “9” лыдпас вежны “10” лыдпасӧн.

6. “Коми Республикаын меставывса асвеськӧдлан органъяслы Коми Республикаса торъя канму уджмогъяс сетӧм йылысь” Коми Республикаса Оланпаслӧн 1 статьяса 9 пунктӧн урчитӧм Коми Республикаса канму уджмог збыльмӧдӧм вылӧ муниципальнӧй районса (кар кытшса) сьӧмкудлы Коми Республикаса республиканскӧй сьӧмкудйысь вичмӧдан субвенция ыджда арталанногын (Оланпас дорӧ 12 содтӧд):

1) 1 пунктын “Ветеранъяс йылысь” 1995 во тӧвшӧр тӧлысь 12 лунся 5-ФЗ №-а да “Россия Федерацияын вермытӧмъясӧс социальнӧя дорйӧм йылысь” 1995 во вӧльгым тӧлысь 24 лунся 181-ФЗ №-а федеральнӧй оланпасъясӧн” кывъяс вежны “Ветеранъяс йылысь” 1995 во тӧвшӧр тӧлысь 12 лунся 5-ФЗ №-а Федеральнӧй оланпасӧн” кывъясӧн;

2) 4 пунктӧ содтыны татшӧм сюрӧса абзац:

“Субвенция коляссӧ йӧрышын, мыйта колӧ, медым сетны ӧти ӧтчыдысь сьӧм мынтӧмсӧ олан жыр стрӧитӧм либӧ ньӧбӧм вылӧ, юкӧны i муниципальнӧй юкӧнлы, кӧні олӧ медся уна граждана, кодъяслы колӧ бурмӧдны олан условиеяссӧ.”.

7. Содтыны Оланпасӧ 13 содтӧд тайӧ Оланпас дорӧ содтӧд серти.

**2 статья.** Тайӧ Оланпасыс вынсялӧ сійӧс официальнӧя йӧзӧдӧмсянь дас лун кольӧм мысти да паськалӧ 2018 вося тӧвшӧр тӧлысь 1 лунсянь артмӧм инӧда йитӧдъяс вылӧ.

Коми Республикаса Веськӧдлан котырлы лӧсьӧдны ассьыныс нормативнӧй инӧда актъяссӧ тайӧ Оланпас серти.

Коми Республикаса Юралысь С.А. Гапликов

Сыктывкар

2018 вося косму тӧлысь 3 лун

20-РЗ №

“Коми Республикаын меставывса асвеськӧдлан органъяслы Коми Республикаса торъя канму уджмогъяс сетӧм йылысь” Коми Республикаса Оланпасӧ вежсьӧмъяс пыртӧм йылысь” Коми Республикаса Оланпас дорӧ

содтӧд

“Коми Республикаын меставывса асвеськӧдлан органъяслы Коми Республикаса торъя канму уджмогъяс сетӧм йылысь” Коми Республикаса Оланпас дорӧ

13 содтӧд

“Коми Республикаын меставывса асвеськӧдлан органъяслы

Коми Республикаса торъя канму уджмогъяс сетӧм йылысь”

Коми Республикаса Оланпаслӧн 1 статьяса 10 пунктӧн урчитӧм

Коми Республикаса канму уджмог збыльмӧдӧм вылӧ муниципальнӧй районса (кар кытшса) сьӧмкудлы Коми Республикаса республиканскӧй сьӧмкудйысь вичмӧдан субвенция ыджда

**АРТАЛАННОГ**

1. Субвенция йӧрышсӧ, мыйта сетӧны муниципальнӧй районса (кар кытшса) сьӧмкудлы “Россия Федерацияын вермытӧмъясӧс социальнӧя дорйӧм йылысь” 1995 во вӧльгым тӧлысь 24 лунся 181-ФЗ №-а Федеральнӧй оланпасӧн урчитӧм торъя категория гражданаӧс оланінӧн могмӧдӧм вылӧ, (водзӧ – торъя категория граждана) урчитӧны сьӧмкуд ассигнованиеяс да сьӧмкуд кӧсйысьӧмъяслӧн лимитъяс мындаын, мыйта индӧма урчитӧм пӧрадокын Коми Республикаса республиканскӧй сьӧмкудлӧн своднӧй сьӧмкуд роспись серти лӧсялана финансӧвӧй во да планӧвӧй кадколаст вылӧ.

2. Субвенция ыдждаыс, мыйта сетӧны муниципальнӧй районса (кар кытшса) сьӧмкудлы торъя категория гражданаӧс оланінӧн могмӧдӧм вылӧ, оз вермы лоны этшаджык олан жыр стрӧитӧм либӧ ньӧбӧм вылӧ ӧти ӧтчыдысь сьӧм мынтӧмлӧн ыдждаысь.

Сэк, кор муниципальнӧй районса (кар кытшса) сьӧмкудлы сетан субвенция ыджда арталан кадпас вылӧ муниципальнӧй районын (кар кытшын) абуӧсь граждана, кодъяслы колӧ бурмӧдны олан условиеяссӧ да кодъяс сувтісны учёт вылӧ 2005 вося тӧвшӧр тӧлысь 1 лунӧдз, кодъяс пырӧны торъя категория граждана лыдӧ, (водзӧ – граждана, кодъяслы колӧ бурмӧдны олан условиеяс) субвенциясӧ тайӧ муниципальнӧй районса (кар кытшса) сьӧмкудлы оз вичмӧдны.

3. Субвенция ыдждаыс артавсьӧ татшӧм формула серти:

Субі = Редв + Крі × Редв,

кӧні:

Субі – субвенция ыджда, мыйта вичмӧдӧны і муниципальнӧй районса (кар кытшса) сьӧмкудлы торъя категория гражданаӧс оланінӧн могмӧдӧм вылӧ;

Крі – i муниципальнӧй район (кар кытш) серти гражданалӧн, кодъяслы колӧ бурмӧдны олан условиеяссӧ, арталӧм лыд, мый лоӧ могмӧдӧма олан жыр стрӧитӧм либӧ ньӧбӧм вылӧ ӧтчыдысь сьӧм мынтӧмъясӧн субвенция ӧтувъя йӧрышкӧд ӧтмында субвенция йӧрышын, мыйта индӧма урчитӧм пӧрадокын Коми Республикаса республиканскӧй сьӧмкудлӧн своднӧй сьӧмкуд роспись серти лӧсялана финансӧвӧй во либӧ планӧвӧй кадколаст вылӧ, муниципальнӧй районъясса (кар кытшъясса) сьӧмкудъяслы вичмӧдӧм субвенциясӧ ӧти ӧтчыдысь сьӧм мынтӧмлӧн ыдждаын чинтӧмӧн;

Редв – олан жыр стрӧитӧм либӧ ньӧбӧм вылӧ ӧтчыдысь сьӧм мынтӧмлӧн ыджда.

кӧні:

ОКРУГЛ – матысса быдса лыдпас дорӧ значениеяссӧ гӧгрӧстӧм;

Кі – граждана лыд, кодъяслы колӧ бурмӧдны олан условиеяссӧ i муниципальнӧй район (кар кытш) серти;

Суб – лӧсялана финансӧвӧй воын либӧ планӧвӧй кадколастын субвенциялӧн ӧтувъя йӧрыш, мыйта вичмӧдӧны муниципальнӧй районъясса (кар кытшъясса) сьӧмкудъяслы гражданаӧс, кодъяслы колӧ бурмӧдны олан условиеяс, оланінӧн могмӧдӧм вылӧ (тайӧ Арталанноглӧн 4 пункт серти урчитӧм субвенция йӧрыш кындзи);

Кмо – муниципальнӧй юкӧнъяслӧн лыд, кодъяс збыльмӧдӧны торъя категория гражданаӧс оланінӧн могмӧдӧм серти канму уджмогъяс (муниципальнӧй юкӧнъяс кындзи, кӧні абуӧсь граждана, кодъяслы колӧ бурмӧдны олан условиеяссӧ);

К – Коми Республикаын гражданалӧн ӧтувъя лыд, кодъяслы колӧ бурмӧдны олан условиеяс.

4. Субвенцияяслысь ӧтувъя ыдждасӧ арталӧны татшӧм формула серти:

Суб = SUM Субі,

кӧні:

Суб – субвенцияяслӧн ӧтувъя ыджда, мыйта сетӧны муниципальнӧй районъясса (кар кытшъясса) сьӧмкудъяслы Коми Республикаса республиканскӧй сьӧмкудйысь торъя категория гражданаӧс оланінӧн могмӧдӧм вылӧ;

Субі – субвенция ыджда, мыйта сетӧны і муниципальнӧй районса (кар кытшса) сьӧмкудлы.

Субвенция ыджда арталігӧн, мыйта вичмӧдӧны муниципальнӧй районса (кар кытшса) сьӧмкудлы торъя категория гражданаӧс оланінӧн могмӧдӧм вылӧ, Россия Федерацияса сьӧмкуд кодекслӧн 140 статьяса 5 пункт серти меставывса асвеськӧдлан органъяс костын юклытӧм субвенциясӧ вермӧны урчитны йӧрышын, мый оз ло унджык лӧсялана субвенция ӧтувъя йӧрышлӧн 5 прӧчентысь, мый юклӧны сійӧ жӧ могъяс вылӧ Коми Республикаса Веськӧдлан котырӧн урчитӧм пӧрадокын.

Субвенция коляссӧ йӧрышын, мыйта колӧ, медым сетны ӧти ӧтчыдысь сьӧм мынтӧмсӧ олан жыр стрӧитӧм либӧ ньӧбӧм вылӧ, юкӧны i муниципальнӧй юкӧнлы, кӧні олӧ медся уна граждана, кодъяслы колӧ бурмӧдны олан условиеяссӧ.”.